Document ID: 31983R1597

ΚΑΝΟΝΙΣΜΟΣ (ΕΟΚ) αριθ. 1597/83 ΤΟΥ ΣΥΜΒΟΥΛΙΟΥ της 14ης Ιουνίου 1983 για την τροποποίηση του κανονισμού (ΕΟΚ) αριθ. 456/80 περί χορηγήσεως πριμοδοτήσεων προσωρινής εγκαταλείψεως και οριστικής εγκαταλείψεως ορισμένων εκτάσεων φυτευμένων με αμπέλους καθώς και πριμοδοτήσεων για παραίτηση αναφυτεύσεως
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι, σύμφωνα με τους όρους του άρθρου 1 παράγραφος 3 πρώτη περίπτωση του κανονισμού (ΕΟΚ) αριθ. 456/80 (3), δεν μπορεί να χορηγείται πριμοδότηση για εκτάσεις που εμπίπτουν στο πεδίο εφαρμογής της οδηγίας 79/359/ΕΟΚ του Συμβουλίου της 26ης Μαρτίου 1979 περί του προγράμματος επιταχύνσεως της μετατροπής ορισμένων αμπελώνων στην περιοχή Charentes (4)-
ότι η κοινή δράση που θεσπίζει η οδηγία 79/359/ΕΟΚ έληξε στις 31 Αυγούστου 1982- ότι κατά τη διάρκεια εφαρμογής της οδηγίας τεχνικοί λόγοι, ιδίως στις αρχές, δεν επέτρεψαν να υλοποιηθεί πλήρως το προβλεπόμενο πρόγραμμα- ότι, για να είναι δυνατό να συνεχιστεί η δράση της μετατροπής, φαίνεται ενδεδειγμένο να τροποποιηθεί ο κανονισμός (ΕΟΚ) αριθ. 456/80, ώστε να επεκταθεί το πεδίο εφαρμογής του στις αμπέλους της περιοχής Charentes,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 456/80 τροποποιείται ως εξής:
1. Στο άρθρο 1 παράγραφος 3, η πρώτη περίπτωση διαγράφεται.
2. Στο άρθρο 12 παράγραφος 1, το ποσό των 128,8 εκατομμυρίων ευρωπαϊκών λογιστικών μονάδων αντικαθίσταται με το ποσό των 134,3 εκατομμυρίων ECU.
Άρθρο 2
Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1982.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στο Λουξεμβούργο, στις 14 Ιουνίου 1983.

Labels: 18
15
19
6